Document ID: /roh_data/filtered/fineweb-2-filterrobots_roh.jsonl.gz/50439

Las baselgias vulan dar in signal per ina nova entschatta che duai gidar a superar l'isolaziun. La Notg lunga da las baselgias vegn organisada ils 28 da matg 2021 sco segn da speranza! Nus ans legrain sin numerusas occurrenzas, era sche quellas èn forsa in pau pli simplas u curtas che planisà oriundamain.
La «Notg lunga da las baselgias» è stada l’emprima giada ils 17 da settember 2016 en ca. 80 baselgias da l’Argovia. Cun quest project ecumen vulain nus mussar tge tut che Baselgia è, e tge ch’ella po esser. La terza «Notg lunga da las baselgias» è in’occurrenza naziunala e da nov plurilinguala. Il program multifar organiseschan voluntaris en las plaivs ed ils uffizis da pravenda. En l’entira Svizra spetgan ins plirs millis visitadras e visitaders.